La Universitat Popular conclou el seu curs 2020/2021 amb la tradicional 'Fira de l'Art', enguany dedicada a l'art i a la salut en temps de pandèmia
19 de maig 2021

![Imagen 1](/media/s4ygycew/93-c-fira-de-lart.jpg)![Imagen 2](/media/5fkbos55/c_maria-josep-soriano-compromis-n.jpg)

La Universitat Popular de Sagunt conclou el curs 2020/2021 amb la celebració de la XXIV edició de la tradicional _Fira de l'Art_, enguany dedicada a l'_Art i salut en temps de pandèmia_. Per motius de prevenció enfront de la COVID-19 totes les activitats es desenvoluparan de manera virtual a través del canal de YouTube de la Universitat Popular de Sagunt creat per a l'ocasió i que s'activarà el dia d'inici de la programació. Així, els dies 21 i 22 de maig estaran disponibles en la xarxa els tallers, cursos i altres activitats previstes, que enguany estaran basades en la relació entre l'art i la salut.

  

Mitjançant vídeo-tallers, vídeo-exposicions, vídeo-presentacions de cursos, etcètera, l'alumnat i el professorat expressaran la seua visió sobre este temps, de manera que la Universitat Popular actuarà com a canal per a viabilitzar el benestar físic i emocional de les persones del municipi.

  

El divendres 21, de 9.00 a 14.00 i de 15.00 a 20.00 hores, s'exposaran virtualment els treballs i es realitzaran tallers relacionats amb l'art amb els quals s'intentarà explicar com l'art és un recurs emocional per a suportar estos temps de pandèmia. La jornada arrancarà a les 9.15 hores amb el vídeo de presentació a càrrec de l'alcalde, Darío Moreno; seguirà amb la vídeo-exposició i visita virtual _L'art de la decoració de la porcellana_, de 9.30 a 10.00 hores; la vídeo-exposició del _Taller de dibuix amb carbonet_, de 10.00 a 11.30 hores; la vídeo-exposició del curs de dibuix i pintura i la visita virtual _Un passeig pel dibuix i la pintura_, d'11.30 a 12.30 hores; i la vídeo-exposició del curs de boixets.

  

Continuarà de 15.00 a 16.00 hores amb el vídeo-taller i curs de costura de ‘porta-mascaretes’; de 16.00 a 17.00 hores amb el vídeo-taller de ceràmica _Entre bolas anda el juego_; de 17.00 a 18.00 hores amb el vídeo-taller de ceràmica _Taller d'impressió de plantes_; de 18.00 a 19.00 hores amb la vídeo-presentació _Com és un taller de restauració. Treballant a classe_ i el muntatge-collage dels treballs del curs. El primer dia acabarà amb la vídeo-exposició fotogràfica _Comunicació no verbal en temps de pandèmia_ i la vídeo-presentació del curs de fotografia, que seran de 19.00 a 20.00 hores.

  

El dissabte 22, de 10.00 a 14.00 i de 16.00 a 20.00 hores, estan previstos vídeo-tallers sobre salut i benestar, que es plantegen com alternativa física saludable i complementària per a suportar moments difícils. Esta segona jornada començarà a les 10.00 hores, fins a les 11.00 hores, amb la vídeo-exposició de ioga i relaxació _Postures de Ioga variades_; continuarà amb el vídeo-taller _Estiraments musculars-cadenes musculars_, d'11.15 a 12.15 hores; i donarà pas al vídeo-taller de Xi-Kung-Taitxí _L'escolta interna_, que serà de 12.15 a 13.15 hores.

  

A la vesprada seguirà amb els vídeo-tallers _Ioga per a dormir millor_ i _Ioga per als que mai ho han practicat_, de 16.00 a 17.00 hores; després vindrà a les 17.00 hores, fins a les 18.00 hores, el vídeo-taller de ball _Balla amb nosaltres. Figuretes de Batxata_; de 18.00 a 19.00 hores seguirà amb la vídeo-presentació _Ball en parella i ball en línia_; i de 19.00 a 20.00 hores es desenvoluparà l'actuació i vídeo-taller musical d'ukelele _Sona la corda!_

  

La regidora d'Universitat Popular i Promoció del Valencià, Maria Josep Soriano, que serà l'encarregada de clausurar esta XXIV _Fira de l'Art_, s'ha mostrat molt agraïda al personal que ha participat en l'organització del programa **«per fer possible esta fira, per reinventar-se en temps difícils i per mantindre l'esperit de formació i d'il·lusió que caracteritza a la Universitat Popular de Sagunt»**.

  

**«No hauria sigut possible esta fira virtual sense la inestimable col·laboració i participació del professorat de la Universitat Popular, que ha estat creant i editant els vídeos demostratius dels seus tallers»**, ha manifestat l’edil, qui ha anunciat, a més a més, que el canal de YouTube habilitat per a l'ocasió continuarà obert perquè l'alumnat que vulga formalitzar la preinscripció per a la Universitat Popular l'última setmana d'agost puga veure els tallers i el contingut que s'oferix.

  

![Imagen sin texto alternativo.](/media/ed5itt5n/93-c-cartel-fira-de-lart.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-conclou-el-seu-curs-2020-2021-amb-la-tradicional-fira-de-l-art-enguany-dedicada-a-l-art-i-a-la-salut-en-temps-de-pandemia/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-conclou-el-seu-curs-2020-2021-amb-la-tradicional-fira-de-l-art-enguany-dedicada-a-l-art-i-a-la-salut-en-temps-de-pandemia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-conclou-el-seu-curs-2020-2021-amb-la-tradicional-fira-de-l-art-enguany-dedicada-a-l-art-i-a-la-salut-en-temps-de-pandemia/ "Linked In")
*   [](mailto:?body=https://aytosagunto.es/va/actualitat/la-universitat-popular-conclou-el-seu-curs-2020-2021-amb-la-tradicional-fira-de-l-art-enguany-dedicada-a-l-art-i-a-la-salut-en-temps-de-pandemia/)